b'\n_START_ARTICLE_\nMensa\n_START_PARAGRAPH_\nMensa (globalno tudi Mensa International) je najve\xc4\x8dje, najstarej\xc5\xa1e in najbolj znano dru\xc5\xa1tvo, katerega \xc4\x8dlane odlikuje visok inteligen\xc4\x8dni koli\xc4\x8dnik. Potencialni \xc4\x8dlani morajo prese\xc4\x8di mejo zgornjih 2\xc2\xa0% katerega koli standardnega inteligen\xc4\x8dnega testa.\n_START_SECTION_\nOsnovne informacije\n_START_PARAGRAPH_\nMensa je bila najprej ustanovljena leta 1946 v Veliki Britaniji. Avstralski advokat Roland Berrill in angle\xc5\xa1ki znanstvenik in odvetnik dr. Lancelot Ware sta pri\xc5\xa1la do ideje, da bi ustanovila dru\xc5\xa1tvo za pametnej\xc5\xa1e, kjer bi bil edini pogoj visok inteligen\xc4\x8dni koli\xc4\x8dnik._NEWLINE_Namen ustanoviteljev je bil ponuditi inteligentnim posameznikom mo\xc5\xbenost zdru\xc5\xbeevanja zgolj na podlagi visokega inteligen\xc4\x8dnega koli\xc4\x8dnika - ne glede na politi\xc4\x8dna prepri\xc4\x8danja, raso, vero ali \xc5\xbeivljenjski slog. Mensa omogo\xc4\x8da medsebojno spoznavanje, dru\xc5\xbeenje in izmenjavo informacij \xc4\x8dlanom, ki prihajajo iz povsem razli\xc4\x8dnih ozadij._NEWLINE_Mensa International ima \xc5\xbee preko 100.000 \xc4\x8dlanov, kjer jih je ve\xc4\x8d kot 50.000 v Zdru\xc5\xbeenih Dr\xc5\xbeavah Amerike in 25.500 v Veliki Britaniji. Organizacija je vklju\xc4\x8dena tudi v razne programe za nadarjene otroke, pismenost in \xc5\xa1tipendiranje, s \xc4\x8dimer posku\xc5\xa1a tudi opogumiti svoje \xc4\x8dlane k medsebojnemu komuniciranju._NEWLINE_Samo ime Mensa izhaja iz latinske besede, ki pomeni\xc2\xa0\xc2\xbbmiza\xc2\xab, kjer torej predstavlja okroglo mizo, kjer sedi enakopravna dru\xc5\xbeba (\xc4\x8deprav logo prikazuje \xc5\xa1tirikotno mizo)\n_START_SECTION_\nCilji Mense\n_START_PARAGRAPH_\nGlavni cilji so trije: dolo\xc4\x8diti in negovati \xc4\x8dlove\xc5\xa1ko inteligenco v dobro \xc4\x8dlove\xc5\xa1tva; spodbujati raziskovanja naravo, zna\xc4\x8dilnosti in uporabo inteligence; podpirati stimulativno inteligentne in socialne prilo\xc5\xbenosti njenih \xc4\x8dlanov._NEWLINE_Mensa je izdala veliko knjig, med njimi tudi Poetry Mensa (1966), zbirka pesmi mensarjev iz celega sveta, ki je vsebovala tudi jezike neangle\xc5\xa1kih \xc4\x8dlanov. Mensa ureja in izdaja svoj Mensa Research Journal, kjer tako \xc4\x8dlani kot tudi ne\xc4\x8dlani pi\xc5\xa1ejo o raznih temah glede inteligence. Organizacija izdaja tudi revije, ki izhajajo ve\xc4\x8dkrat letno. Med njimi je Mensa Bulletin, ki izhaja 10 krat letno izpod okrilja Ameri\xc5\xa1ke Mense._NEWLINE_Slovenska Mensa izdaja brezpla\xc4\x8dno e-revijo Mense\xc4\x8dnik, ki izhaja 4 krat letno in je zaenkrat dostopna samo \xc4\x8dlanom Mense. Njeno bistvo so prispevki \xc4\x8dlanov, rebusi, kri\xc5\xbeanke in ostale miselne zanke in uganke.\n_START_SECTION_\nOrganizacijska struktura\n_START_PARAGRAPH_\nMensa International sestoji iz 50 nacionalnih zdru\xc5\xbeenj. Dve najve\xc4\x8dji sta ameri\xc5\xa1ka in britanska Mensa, ki imata skupaj \xc4\x8dez 75.000 \xc4\x8dlanov, eno od zdru\xc5\xbeenj je tudi Mensa Slovenija. \xc4\x8clani lahko ustanavljajo\xc2\xa0\xc2\xbbSpecial Interest Groups\xc2\xab\xc2\xa0ali SIG-e, kjer se dru\xc5\xbeijo notranje skupine z istimi interesi. Lahko so to samo \xc4\x8dlani, ki \xc5\xbeivijo v isti regiji, lahko pa je to skupina ljudi, kjer vse zanima kultura.\n_START_SECTION_\nSre\xc4\x8danja\n_START_PARAGRAPH_\nMensa ima veliko dogodkov za \xc4\x8dlane, od lokalnih do internacionalnih. V nekaj dr\xc5\xbeavah, med katerimi sta tudi ZDA in Velika Britanija, prirejajo dogodek z imenom Annual Gathering, ki se vsako leto organizira v drugem mestu, z govorniki, plesi, igrami in ostalimi dejavnostmi. Od 8. do 13. avgusta leta 2006 je bilo sre\xc4\x8danje Mense iz celega sveta v Orlandu na Floridi, kjer so slavili 60 letnico ustanovitve dru\xc5\xa1tva. Bilo je okoli 2500 udele\xc5\xbeencev iz ve\xc4\x8d kot 30 dr\xc5\xbeav.\n_START_SECTION_\n\xc4\x8clani Mense\n_START_PARAGRAPH_\nKer ni druge omejitve kot visok inteligen\xc4\x8dni koli\xc4\x8dnik, so \xc4\x8dlani vseh starosti in poklicev. Med njimi je veliko slavnih in pomembnih ljudi. Vsi pla\xc4\x8dujejo letno \xc4\x8dlanarino, ki se razlikuje glede na dr\xc5\xbeavo.'